**Ministru kabineta noteikumu projekta**

# **„Grozījumi Ministru kabineta 2007.gada 14.augusta noteikumos**

**Nr.555 „Trošu ceļu iekārtu tehniskās uzraudzības kārtība””**

sākotnējās ietekmes novērtējuma ziņojums (anotācija)

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta 2007.gada 14.augusta noteikumos Nr.555 „Trošu ceļu iekārtu tehniskās uzraudzības kārtība”” (turpmāk – noteikumu projekts) ir izstrādāts saskaņā ar likuma „Par bīstamo iekārtu tehnisko uzraudzību” 3.panta otro daļu. |
|  2. |  Pašreizējā situācija un problēmas | Prasības, kas jāievēro, uzturot un lietojot cilvēku pārvadāšanai paredzētas trošu ceļu iekārtas, kā arī trošu ceļu tehniskās uzraudzības kārtību nosaka Ministru kabineta 2007.gada 14.augusta noteikumi Nr. 555 „Trošu ceļu iekārtu tehniskās uzraudzības kārtība” (turpmāk – noteikumi). Noteikumu prasību ievērošanas uzraudzībā konstatētas šādas risināmas problēmas:1. Trošu ceļa izvietojumu, atbilstošu un drošu lietošanu, apkalpošanu un tehnisko uzraudzību saskaņā ar ražotāja izsniegtajās lietošanas instrukcijās, piemērojamajos standartos un šajos noteikumos noteiktajām prasībām nodrošina trošu ceļa valdītājs. Patērētāju tiesību aizsardzības centra (turpmāk - PTAC) līdzšinējā pieredze, kā arī trasēs notikušie negadījumi liecina, ka slēpošanas trasēs riska analīze veikta formāli un valdītāji, aizbildinoties ar paļāvību uz inspicēšanas institūciju slēdzieniem, izvairās no atbildības par inspicēšanas institūcijas kompetentas personas nekvalitatīvi veiktu riska analīzi. Lai novērstu līdzšinējo praksi un mazinātu nelaimes gadījumu iestāšanās riskus valdītājam ir jābūt pilnai atbildībai par trošu ceļu atbilstību prasībām, risku novērtēšanu un drošu lietošanu. Tāpēc pienākums novērtēt ar trošu ceļu lietošanu saistītos riskus ir jāuzliek valdītājiem un tiem būtu arī jāuzņemas atbildība neatbilstību gadījumā. Valdītāja veiktās riska analīzes kvalitāti un atbilstību noteikumu un piemērojamo standartu prasībām, kā arī faktiskajiem apstākļiem saskaņā ar noteikumu projekta 1.4.apakšpunktu vērtēs inspicēšanas institūcijas pirmreizējo un ārpuskārtas tehnisko pārbaužu ietvaros.
2. Trošu ceļu valsts uzraudzību veic PTAC. Veicot trošu ceļa uzraudzību un kontroli tā lietošanas laikā, PTAC ir tiesīgs administratīvi sodīt par trošu ceļu tehnisko uzraudzību regulējošo normatīvo aktu pārkāpumiem, ka arī aizliegt lietot trošu ceļu, ja tam nav veikta tehniskā pārbaude šo noteikumu 4.nodaļā noteiktajā kārtībā. Ņemot vērā, ka nav iespējama PTAC darbinieku šaura specializācija visās kontrolējamās jomās, lai paaugstinātu PTAC kontroles efektivitāti, paredzēta iespēja nepieciešamības gadījumos uzraudzības aktivitātes papildināt ar nozares speciālistu veiktu trošu ceļu tehnisko ekspertīzi, tajā skaitā pieaicinot ES akreditētu atbilstības novērtēšanas institūciju ekspertus.
 |
|  3. |  Saistītie politikas ietekmes novērtējumi un pētījumi | Nav. |
|  4. |  Tiesiskā regulējuma mērķis un būtība | Noteikumu projektā:* precizēta uz trošu ceļu iekāpšanas un izkāpšanas laukumos izvietojamā informācija par trošu ceļu drošu lietošanu, proti, trošu ceļa prasības identifikācija (valdītāja vārds un uzvārds (juridiskajai personai – komersanta firma un reģistrācijas numurs), trošu ceļa izgatavošanas un uzstādīšanas gads, trošu ceļa tips, tehniskās pārbaudes veidi un periodiskums);
* Pārskatīta 3.2.apakšnodaļa „Riska analīze” un noteikts, ka katram trošu ceļam pirms lietošanas uzsākšanas, kā arī pēc rekonstrukcijas veic riska analīzi (trošu ceļa riska analīzes veikšanu nodrošina trošu ceļa valdītājs). Analizē trošu ceļa atbilstību attiecīgās teritorijas reljefa īpatnībām, ņemot vērā atmosfēras un meteoroloģiskos faktorus, kā arī tādus trošu ceļa tuvumā (uz zemes vai gaisā) esošus objektus un šķēršļus, kas trošu ceļu lietošanas vai glābšanas darbu veikšanas laikā varētu radīt draudus cilvēku dzīvībai, veselībai, īpašumam un videi. Tāpat noteikts, ka tieši valdītājs trošu ceļa riska analīzes rezultātus un secinājumus dokumentē, kā arī norāda veicamos pasākumus, lai trošu ceļš atbilstu šo noteikumu 3.1.apakšnodaļā minētajām prasībām. Papildus trošu ceļa riska analīzei jāveic arī drošības ierīces riska analīzi, lai noteiktu, ka drošības ierīces ir spējīgas reaģēt uz sākotnēji konstatēto traucējumu vai kļūmi un saglabā stāvokli, kas garantē drošību, ja nepieciešams pāriet uz darbošanos mazāk aktīvā režīmā, un, vai drošības ierīces ir ar divkāršu aizsardzību;
* Precizēts 45.7.apakšpunts-noteikts, ka pirmreizējā vai ārpuskārtas tehniskajā pārbaudē inspicēšanas institūcijām ir jāpārbauda valdītāja veiktās riska analīzes datu atbilstību ne tikai faktiskajiem apstākļiem, bet arī šo noteikumu prasībām.
* Izvirzīta prasība, ka slēpotājiem paredzētiem trošu ceļiem, kuri tiek pilnībā vai daļēji demontēti slēpošanas sezonai beidzoties un kurus neturpina lietot visu gadu, kārtējo tehnisko pārbaudi saskaņā ar šo noteikumu prasībām veic pirms to lietošanas sezonas sākuma.
* Precizēts 54.punkts un 55.punkts - noteikts, ka Patērētāju tiesību aizsardzības centrs, veicot trošu ceļu uzraudzību un kontroli to lietošanas laikā, ir tiesīgs aizliegt lietot trošu ceļu, ja tam ir konstatētas neatbilstības šo noteikumu prasībām, ka arī veikt ekspertīzi, pieaicinot akreditētu atbilstības novērtēšanas institūciju.

Ņemot vērā to, ka noteikumos tika precizēta 3.2.apakšnodaļa „Riska analīze” (apakšnodaļa tika papildināta ar papildu prasībām attiecībā uz trošu ceļu riska analīzes veikšanu), jānosaka pārējas periods. Noteikts, ka noteikumi stājās spēka ar 2013.gada 1.septembri. |
|  5. |  Projekta izstrādē iesaistītās institūcijas | Patērētāju tiesību aizsardzības centrs;Sabiedrība ar ierobežotu atbildību „Standartizācijas, akreditācijas un metroloģijas centrs”;Tehnisko ekspertu asociācija; Mašīnbūves un Metālapstrādes Rūpniecības asociācija;Neatkarīgo inženiertehnisko speciālistu asociācija;Latvijas slēpošanas trašu asociācija. |
|  6. |  Iemesli, kādēļ netika nodrošināta sabiedrības līdzdalība | Nav attiecināms. |
|  7. |  Cita informācija | Vadlīnijas |

|  |
| --- |
| **II. Tiesību akta projekta ietekme uz sabiedrību** |
| Sabiedrības mērķgrupa | Tirgus uzraudzības iestāde, Latvijas nacionālais akreditācijas birojs, Standartizācijas birojs, inspicēšanas institūcijas, trošu ceļu valdītāji (slēpošanas trases īpašnieki).  |
| Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| Tiesiskā regulējuma finansiālā ietekme | Nav attiecināms. |
| Tiesiskā regulējuma nefinansiālā ietekme | Nav attiecināms. |
| Administratīvās procedūras raksturojums | Nav attiecināms. |
| Administratīvo izmaksu monetārs novērtējums | Nav attiecināms. |
| Cita informācija | Nav. |

**Anotācijas III, IV un V sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošina Ekonomikas ministrija. Patērētāju tiesību aizsardzības centrs. |
|  2. |  Projekta izpildes ietekme uz pārvaldes funkcijām | Noteikumu projekts neparedz pārvaldes funkciju paplašināšanu. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts neparedz jaunu pārvaldes institūciju izveidi. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav attiecināms. |
|  6. |  Cita informācija |  Nav. |

Ekonomikas ministrs D.Pavļuts

Vīza: Valsts sekretārs J.Pūce

19.04.2013. 10:52

925

Andrukoviča

67013144, Natalja.Andrukovica@em.gov.lv